**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ ՄԱՐՏԻ 8-Ի ԱՌԹԻՎ**

Թանկագի'ն մայրեր, սիրելի' կանայք, տատիկներ, քույրեր և դուստրեր, շնորհավորում եմ ձեզ` Կանանց միջազգային օրվա կապակցությամբ։

Հատկապես հայկական ընտանիքներում հսկայական է կնոջ դերն ու կարևորությունը։ Ձեր շնորհիվ ենք մենք ունենում կրթված և դաստիարակված սերունդ։ Դարեր շարունակ հայ կինն արարել, մաքառել և պայքարել է հանուն արժանապատիվ և հայրենասեր զավակների` վստահ լինելով, որ դա է միայն հայրենիքի ապագա հաղթանակների գրավականը։

Մաղթում եմ, որ միշտ կարևորված և գնահատված լինեք։ Թո՛ղ որ հաջողության անսպառ ճրագը բոլորիդ օջախները լուսավորի և դարձնի ձեզ էլ ավելի երջանիկ, որ միշտ շրջապատված լինեք ջերմությամբ և հոգատարությամբ։

Հստակ գիտակցելով, որ բոլորիդ երազանքը մեկն է` խաղաղություն եմ ձեզ մաղթում։

Թո'ղ խաղաղություն տիրի հոգում և երկրում։